ഓഹരി വിപണികളിൽ നേട്ടം . സെൻസെക്സ് നൂറ് പോയന്റോളം ഉയർന്നു . പണപ്പെരുപ്പം കുറഞ്ഞതും വ്യാവസായിക വളർച്ചയിലെ ഉണർവ്വും കണക്കിലെടുത്ത് റിസർവ് ബാങ്ക് വായ്പ പലിശ നിരക്കുകൾ കുറച്ചേക്കുമെന്ന പ്രതീക്ഷയാണ് വിപണിയിലെ നേട്ടത്തിന് അടിസ്ഥാനം . ആഗോള വിപണികളിലെ നേട്ടവും ഇന്ത്യൻ വിപണിയിൽ പ്രതിഫലിക്കുന്നുണ്ട് . മൂലധന , റിയാലിറ്റി സെക്ടറാണ് നേട്ടത്തിന് ചുക്കാൻ പിടിക്കുന്നത് . എച്ച് . ഡി . എഫ് . സി , സൺ ഫാർമ , ലൂപ്പിൻ എന്നിവയാണ് നേട്ടപ്പട്ടികയിൽ മുന്നിൽ . അതേസമയം ടാറ്റ മോട്ടോഴ്സ് , ഇൻഫോസിസ് , ടി . സി . എസ് എന്നിവ നഷ്ടം നേരിട്ടു . ഡോളറുമായുള്ള വിനിമയത്തിൽ രൂപയ്ക്ക് ചലനമില്ല . 3 പൈസയുടെ നഷ്ടത്തോടെ 64.46 രൂപയിലാണ് വിനിമയം .